## Mazón destaca la gastronomia com a motor d’atracció turística i ressalta Alacant Gastronòmica com un referent d’innovació i talent

*** Realça el compromís social del certamen i agraïx la seua solidaritat després de les riuades d’octubre, en les quals van oferir 350.000 menús calents
* Reafirma l’aposta per liderar la defensa de l’aigua “que necessita la nostra terra”, indispensable per a l’agricultura i per a continuar produint aliments de qualitat
* El cap del Consell ha assistit a la presentació de la VII Fira Alacant Gastronòmica que se celebrarà en Fira Alacant del 3 al 6 d’octubre de 2025**

**Alacant.**

El president de la Generalitat, Carlos Mazón, ha destacat que la gastronomia és “cada dia més un valor d’èxit” i ha realçat la seua importància com a motor d’atracció turística.

Així ho ha traslladat durant la presentació de la VII Fira Alacant Gastronòmica, que tindrà lloc en Fira Alacant del 3 al 6 d’octubre de 2025, a on ha indicat que la gastronomia “ja és, juntament amb el sol i la platja, una de les principals motivacions per a visitar Alacant i la Comunitat Valenciana”.

El cap del Consell ha ressaltat que Alacant Gastronòmica és un esdeveniment que s’ha consolidat al llarg dels anys i s’ha posicionat com un referent d’innovació i talent.

Així mateix, ha subratllat el compromís del certamen amb la nostra terra i, especialment, la seua labor solidària durant les riuades del passat mes d’octubre, quan van oferir 350.000 menús calents als damnificats i voluntaris, i que ha sigut reconeguda amb una candidatura al Premi Princesa d’Astúries de la Concòrdia 2025.

Mazón ha realçat la competitivitat i el lideratge del sector hostaler, que ha superat obstacles i “fa créixer i millorar tots els altres”.

El president s’ha marcat com a repte seguir compromesos amb la defensa de l’aigua “que necessita la nostra terra”, recurs indispensable per a l’agricultura i per a continuar produint aliments de qualitat.

**Alacant Gastronòmica**

El certamen comptarà amb la participació de 260 expositors, 130 estreles Michelín i sols Repsol i un ampli programa gastronòmic que inclou 450 ponències i tallers, obertes al públic com *showcookings*, degustacions i 17 concursos culinaris, entre altres activitats.

Alacant Gastronòmica, amb una àrea expositiva de 36.000 metres quadrats en dos pavellons, compta enguany amb Bolívia com a país convidat i preveu l’assistència de més de 78.000 visitants.

Fecha: 21/07/2025